REGLAMENT DE RÈGIM INTERN DE LA COMISSIÓ D'INVESTIGACIÓ DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/15885)
  + [Valencià](/va/acuerdo/15787)






Selector de idioma

Leer

* [Español](/es/acuerdo/15195)
* [Valencià](/va/acuerdo/15494)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





REGLAMENT DE RÈGIM INTERN DE LA COMISSIÓ D'INVESTIGACIÓ DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
============================================================================================================================================

Secretaria General

Butlletí Oficial Universitat d'Alacant





REGLAMENT DE RÈGIM INTERN DE LA COMISSIÓ D'INVESTIGACIÓ DE LA UNIVERSITAT D'ALACANT

Data d'aprovació
:   29/07/2021

Data de publicació
:   30/07/2021

Òrgan competent
:   Consell de Govern

Secció
:   DISPOSICIONS GENERALS

* [Anàlisi](#analisis)

* [Ver acuerdo en formato **PDF**](/Acuerdos/DescargarAcuerdo/15151)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/15865)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/15150)
  + [Compartir acuerdo en 

    X](https://twitter.com/intent/tweet?via=UA_Universidad&text=REGLAMENT DE RÈGIM INTERN DE LA COMISSIÓ D'INVESTIGACIÓ  DE LA UNIVERSITAT D'ALACANT&url=https://www.boua.ua.es/va/acuerdo/15346)

**Títol:** REGLAMENT DE RÈGIM INTERN DE LA COMISSIÓ D'INVESTIGACIÓ DE LA UNIVERSITAT D'ALACANT

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dijous, 29 de juliol de 2021

El Consell de Govern de la Universitat d'Alacant, en la sessió ordinària del dia 29 de juliol de 2021, ha aprovat per unanimitat el Reglament de règim intern de la Comissió d'Investigació de la Universitat d'Alacant.

REGLAMENT DE RÈGIM INTERN DE LA COMISSIÓ D'INVESTIGACIÓ  DE LA UNIVERSITAT D'ALACANT

PREÀMBUL

Mitjançant aquest reglament es regula l'organització i el funcionament de la comissió permanent de suport al Consell de Govern de la Universitat d'Alacant en l'àmbit de la investigació, d'acord amb el que estableix l'article 37 de l'Estatut de la Universitat d'Alacant aprovat pel Consell de la Generalitat Valenciana el 3 de febrer del 2012 (Decret 25/2012) i l'article 11 del Reglament del Consell de Govern.

CAPÍTOL I. NATURALESA, COMPETÈNCIES I COMPOSICIÓ DE LA COMISSIÓ D'INVESTIGACIÓ

Article 1. Naturalesa

La Comissió d'Investigació és un òrgan col·legiat permanent de suport, assessorament i informe previ al Consell de Govern de la Universitat d'Alacant en l'àmbit de la investigació.

Article 2. Competències

Corresponen a la Comissió d'Investigació les competències següents:

a) Exercir el seguiment i el control de l'activitat investigadora.

b) Informar, amb caràcter previ a l'elevació al Consell de Govern, les propostes de creació, modificació o supressió d'instituts universitaris d'investigació o altres estructures necessàries per al desenvolupament de tasques d'investigació.

c) Informar, amb caràcter previ a l'elevació al Consell de Govern, les propostes de creació, modificació o supressió d'escoles de doctorat.

d) Informar, amb caràcter previ a l'elevació al Consell de Govern, l'activitat investigadora dels departaments i instituts.

e) Informar, amb caràcter previ a l'elevació al Consell de Govern, el pla d'investigació anual dels instituts universitaris d'investigació.

f) Informar, amb caràcter previ a l'elevació al Consell de Govern, la normativa en matèria d'investigació.

g) Qualsevol altra competència que li atribuïsquen el Consell de Govern o l'Estatut de la Universitat d'Alacant.

Article 3. Composició

1. La Comissió d'Investigació estarà constituïda per:

a) La vicerectora o el vicerector amb competències en investigació, que la presidirà.

b) Les direccions de secretariat amb competències en investigació, un/a dels/de les quals n'actuaran exercint la de secretaria, a designació de la presidència de la Comissió.

c) Les deganes o els degans de les facultats i la direcció de l'Escola Politècnica Superior.

d) La direcció del Servei de Gestió de la Investigació.

e) La direcció dels Serveis Tècnics d'Investigació.

f) Les direccions de departament.

g) Les direccions d'instituts universitaris d'investigació.

h) La direcció de l'Escola de Doctorat.

i) Una o un membre del Consell Social que no pertanya a la comunitat universitària a proposta d'aquest òrgan col·legiat.

j) Una o un representant del personal investigador i del personal investigador en formació triat per i entre integrants d'aquest col·lectiu en el Claustre Universitari.

l) Dos/dues representants del col·lectiu de professorat doctor amb vinculació permanent triats per i entre integrants d'aquest col·lectiu en el Claustre Universitari.

m) Un/a representant del col·lectiu d'estudiants, triat per i entre integrants d'aquest col·lectiu en el Claustre Universitari. Qui exercisca la seua representació haurà d'estar matriculat o matriculada, preferentment, en ensenyaments de doctorat.

n) Una o un representant del personal d'administració i serveis, triat per i entre integrants d'aquest col·lectiu en el Claustre Universitari.

o) La presidència de la Junta de Personal Docent i Investigador.

p) La presidència del Comitè d'Empresa.

Article 4. De l'elecció de representants en la Comissió d'Investigació

1. L'elecció de representants del Claustre Universitari en la Comissió d'Investigació es realitzarà d'acord amb el que estableix l'article 35 del Reglament de règim intern del Claustre Universitari.

2. El cessament com a representant del Claustre Universitari en la Comissió d'Investigació es produirà per nova elecció, per petició pròpia o per la pèrdua de la condició de claustral pel col·lectiu al qual representa. En aquests dos últims casos, la baixa serà coberta mitjançant l'elecció corresponent en una sessió del Claustre Universitari.

3. El cessament del membre del Consell Social en la Comissió d'Investigació es produirà per nova designació, per petició pròpia o per pèrdua de la condició de membre del Consell Social. En aquests dos últims casos, la baixa serà coberta mitjançant la proposta que realitze eixe òrgan col·legiat.

Article 5. De les absències o vacants

1. En casos d'absència, vacant o malaltia de la vicerectora o el vicerector amb competències en investigació, presidirà la reunió la direcció del secretariat amb competències en investigació que no actue com a secretària o secretari de la Comissió.

2. En casos d'absència o malaltia de la secretaria, realitzarà les seues funcions la persona que designe la presidència entre les i els integrants de la Comissió d'Investigació.

3. En casos d'absència, vacant o malaltia i, en general, quan concórrega alguna causa justificada d'una degana o d'un degà de les facultats i de la direcció de l'Escola Politècnica Superior, se substituirà amb caràcter general per la secretaria del centre.

4. En casos d'absència, vacant o malaltia i, en general, quan concórrega alguna causa justificada d'una direcció d'institut universitari d'investigació, se substituirà amb caràcter general per la subdirecció o per la secretaria de l'institut universitari d'investigació.

5. En casos d'absència, vacant o malaltia i, en general, quan concórrega alguna causa justificada d'una direcció de departament, se substituirà amb caràcter general per la subdirecció o per la secretaria del departament.

6.En casos d'absència, vacant o malaltia i, en general, quan concórrega alguna causa justificada de la direcció d'Escola de Doctorat, se substituirà amb caràcter general per la secretaria de l'Escola de Doctorat.

7. En casos d'absència, vacant o malaltia i, en general, quan concórrega alguna causa justificada de la presidència de la Junta de Personal Docent i Investigador, se substituirà amb caràcter general per la secretaria de la Junta de Personal Docent i Investigador.

8. En casos d'absència, vacant o malaltia i, en general, quan concórrega alguna causa justificada de la presidència del Comitè d'Empresa, se substituirà amb caràcter general per la secretaria del Comitè d'Empresa.

9. En cas d'absència o malaltia i, en general, quan concórrega alguna causa justificada, de qualsevol altra persona de la Comissió d'Investigació, aquest podrà delegar el seu dret en una altra persona de la Comissió en els termes establits en l'article 106 de l'Estatut de la Universitat d'Alacant.

CAPÍTOL II. DEL FUNCIONAMENT DE LA COMISSIÓ D'INVESTIGACIÓ

Article 6. De la convocatòria de la Comissió d'Investigació

1. La convocatòria de la Comissió d'Investigació és competència de la vicerectora o el vicerector amb competències en investigació.

2. Es convocaran almenys dues sessions ordinàries per curs acadèmic. Igualment, podran ser convocades les sessions extraordinàries que siguen necessàries a proposta su presidència a iniciativa pròpia o quan ho sol·licite almenys una cinquena part dels membres.

3. L'ordre del dia serà fixat per la presidència, i inclourà obligatòriament els punts que hagen sigut proposats per escrit per un mínim del deu per cent dels integrants, sempre que l'objecte siga competència de la Comissió d'Investigació i les propostes s'hagen presentat amb la suficient antelació.

4. La convocatòria haurà de ser notificada per la secretaria i caldrà assegurar-ne la recepció per part dels integrants amb una antelació mínima de quaranta-vuit hores, excepte els casos d'urgència.

5. La convocatòria haurà de contenir l'ordre del dia de la sessió. La informació sobre els temes objecte de la convocatòria estarà a la disposició de les persones integrants de la comissió amb una antelació mínima de quaranta-vuit hores, excepte els casos d'urgència. Sobre aquesta informació haurà de mantenir la deguda discreció o confidencialitat, segons preveja la normativa d'aplicació.

6. La presidència podrà proposar a la Comissió d'Investigació un canvi en l'ordre de discussió dels punts inclosos en l'ordre del dia. Així mateix, podrà decidir la retirada de qualsevol punt, excepte els quals hagen sigut inclosos en l'ordre del dia obligatòriament en virtut de l'article 101.2 de l'EUA.

7. La inclusió d'un nou punt de l'ordre del dia una vegada iniciada la sessió requerirà la presència de la totalitat de membres de la Comissió d'Investigació i la declaració de la urgència del punt pel vot favorable de la majoria absoluta.

Article 7. De la constitució de la Comissió d'Investigació

1. El quòrum per a la vàlida constitució de la Comissió d'Investigació a l'efecte de la celebració de sessions, deliberacions i presa d'acords requerirà la presència de la presidència i secretaria o, si escau, de les persones que els substituïsquen, i de la meitat almenys de la resta de membres, en primera convocatòria.

2. Si no existira quòrum, la Comissió d'Investigació es constituirà en segona convocatòria mitja hora després de l'assenyalada per a la primera. A l'efecte de l'apartat anterior, bastarà amb la presència de la presidència i la secretaria, o de les persones que els substituïsquen, i l'assistència de la tercera part de membres.

3. Qualsevol membre de la Comissió d'Investigació podrà delegar el seu dret en una altra persona integrant d'aquesta. La delegació haurà de constar per escrit i notificar-se a la presidència de la Comissió en el moment de la constitució de la sessió. A l'efecte d'establir el quòrum per a la vàlida constitució de la Comissió, es considerarà present qui hi haja exercit la delegació.

4. A les sessions de la Comissió d'Investigació només podran assistir els respectius membres i les persones a les quals expressament convide la presidència. Las i els assistents convidats no tindran dret a vot.

Article 8. De les actes de la Comissió

1. De cada sessió, la secretaria de la comissió estendrà acta que contindrà, com a mínim, la relació d'assistents i les delegacions de vot, l'ordre del dia de la reunió, les circumstàncies del lloc i temps en què ha tingut lloc, els punts principals de les deliberacions, com també el contingut dels acords i la forma en què es van adoptar.

2. Les actes seran signades per la secretària o el secretari amb el vistiplau de la presidència i s'aprovaran en la mateixa sessió, si està previst en l'ordre del dia, o en la següent.

3. La secretària o el secretari podrà expedir certificació dels acords adoptats, sense perjudici de la posterior aprovació de l'acta, i farà constar expressament aquesta circumstància en aquest certificat.

4. Las i els integrants de la Comissió d'Investigació podran fer constar en acta el seu vot contrari a l'acord adoptat, l'abstenció si escau o el sentit del seu vot favorable, i els motius que el justifiquen. Podran així mateix sol·licitar la transcripció íntegra de la seua intervenció o proposta, sempre que s'aporte en l'acte, o en el termini que assenyale la presidència, el text que es corresponga fidelment amb la intervenció, i es farà constar en acta o se n'hi adjuntarà còpia.

5. Els qui discrepen de l'acord adoptat podran formular vot particular per escrit en el termini de quaranta-vuit hores, que s'incorporarà al text aprovat.

6. La custòdia de les actes de la Comissió d'Investigació competeix al vicerectorat amb competències en investigació, qui, de conformitat amb la legislació vigent, donarà publicitat als acords i les propostes, en permetrà la consulta a les i els integrants de la comissió i expedirà les certificacions dels acords sempre que siguen sol·licitades pels qui acrediten la titularitat d'un interès legítim.

Article 9. Del desenvolupament de les sessions

1. La presidència dirigirà i ordenarà els debats d'acord amb l'ordre del dia, i podrà fixar el nombre i la duració de les intervencions.

2. Totes les persones que integren la Comissió d'Investigació tenen dret a l'ús de la paraula.

3. En cas de prolongar la sessió excessivament, la presidència podrà optar per interrompre-la o suspendre-la. Si opta per la interrupció, haurà de fixar en el mateix acte el dia i hora en què es reprendrà la sessió, la qual cosa necessàriament haurà de produir-se dins dels dos dies hàbils següents, donant-se la totalitat dels seus integrants per notificats. En cas de suspensió, necessàriament haurà d'incloure's en l'ordre del dia de la pròxima sessió que es convoque els punts que hagueren quedat pendents de tractar.

4. Tant en cas d'interrupció com de suspensió de la sessió, seran vàlids tots els acords adoptats fins a eixe moment.

Article 10. Adopció d'acords i propostes

1. Les decisions de la Comissió d'Investigació es materialitzaran en acords.

2. Correspon a la presidència l'elevació al Consell de Govern dels acords als efectes oportuns.

3. Els acords seran adoptats per la majoria simple d'assistents a la sessió, excepte aquells casos en què l'Estatut preveja una altra majoria. El vot de la presidència serà diriment en el supòsit d'empat.

4. Les votacions es realitzaran a mà alçada. No obstant això, la votació serà secreta quan es tracte d'elecció de persones o quan així ho sol·licite, almenys, una cinquena part de les persones assistents.

5. A l'efecte d'establir les majories per a l'adopció d'acords, s'atorgarà eficàcia al vot que l'integrant delegat emeta en representació de qui hi haja exercici la delegació.

6. En cap cas, serà admissible la delegació de vot quan es tracte d'elecció de persones.

7. Únicament podran abstenir-se en les votacions les persones integrants de la Comissió d'Investigació en representació dels diferents col·lectius de la comunitat universitària, triats per i entre integrants de cada col·lectiu en el Claustre Universitari, el integrant del Consell Social, la presidència de la Junta de Personal Docent i Investigador i la presidència del Comitè d'Empresa.

8. Els qui voten en contra o s'hi abstinguen quedaran exempts o exemptes de la responsabilitat que, si escau, puga derivar-se dels acords.

CAPÍTOL III. DE LA  COMISSIÓ PERMANENT I SUBCOMISSIONS

Article 12. Comissió Permanent

1. La Comissió d'Investigació podrà delegar en una Comissió Permanent alguna de les seues competències. La composició, competències delegades i funcionament d'aquesta Comissió Permanent seran determinades pel Consell de Govern a proposta de la Comissió d'Investigació.

Article 13. De les subcomissions

1. La Comissió d'Investigació podrà demanar per a l'exercici de les seues funcions l'assessorament o l'informe previ de subcomissions.

2. La denominació, la composició, les competències i el funcionament d'aquestes subcomissions seran determinats per la Comissió d'Investigació.

CAPÍTOL IV. DE LA MODIFICACIÓ DEL REGLAMENT DE RÈGIM INTERN DE LA COMISSIÓ D'INVESTIGACIÓ

Article 14. Proposta de modificació

Podrà proposar la modificació d'aquest reglament la rectora o el rector, o un mínim d'una quarta part de les i les integrants del Consell de Govern o un acord de la Comissió d'Investigació.

Article 15. Tramitació

1. La proposta de modificació serà tramitada per la Secretaria General i requerirà la presentació de la nova redacció proposada, com també la fonamentació.

2. La proposta de modificació serà remesa per la Secretaria General a les i els integrants del Consell de Govern, incloent-hi el termini per a la presentació de les esmenes que s'estimen oportunes.

3. Les esmenes rebudes dins del termini establit seran remeses a les i els integrants de la Comissió d'Investigació juntament amb la corresponent convocatòria del Consell en què siga votada la proposta de modificació del reglament.

Article 16. Aprovació

L'aprovació de la modificació d'aquest reglament requereix la meitat més un dels vots vàlidament emesos pel Consell de Govern.

DISPOSICIÓ DEROGATÒRIA

Queda derogat el Reglament de la Comissió d'Investigació aprovat en el Consell de Govern del 29 de juny del 2015  i les posteriors modificacions.

DISPOSICIÓ FINAL

Una vegada aprovat pel Consell de Govern, aquest reglament entrarà en vigor l'endemà de la publicació en el Butlletí Oficial de la Universitat d'Alacant.

Anàlisi
-------

:   **Deroga a:**

    * [Detalle
      REGLAMENT DE RÈGIM INTERN DE LA COMISSIÓ D'INVESTIGACIÓ DE LA UNIVERSITAT D'ALACANT](/va/acuerdo/3331) 
      31/07/2015





[Carretera Sant Vicent del Raspeig s/n  
03672 Sant Vicent del Raspeig - Alacant  
 Tel. 36 753 2164 - Fax 24 628 0596](https://www.google.es/maps/@77.891548,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12789&trk=tyah&trkInfo=tarId%6I4067567957544%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)